**Dr Charl Cooper**

MBChB(Stell) MMed Chir (Stell) GKS (SA)

MP0507288

**Spesialis Chirurg**

Kamer 108, N1 City Hospitaal Pr no 00388211 Louwtjie Rothmanstraat Tel 021 595 3266

Goodwood Faks 086 219 4064

**INSTRUKSIES VIR KOLON VOORBEREIDING met PICOPREP (Oggend Prosedure)**

**Datum ….......................Tyd van opname..........................Kolonoskopie Kode : 1653**

* ‘n Skoon kolon is baie belangrik vir die ondersoek. Volg asb die instruksies noukeurig .
* Derm lediging begin ongeveer 2-3 uur na die eerste dosis PicoPrep, en mag aanhou vir 2-3 uur na die laaste dosering geneem is.
* PicoPrep veroorsaak waterige stoelgange totdat die uitskeiding helder & sonder vaste deeltjies is
* Dit is raadsaam om naby ‘n toilet te bly. Wend Vaseline aan om anus na elke los stoelgang.

**TWEE dae voor die prosedure:**

Volg ‘n sagte, veselvrye dieet bv pasta, pampoen, gestoomde vis of hoender, sop en jellie.

Vermy veselrige vrugte en groente met sade of pitjies.

**EEN dag voor die prosedure :**

ONTBYT 08H00

‘n Ligte ontbyt van gekookte of geposjeerde eier, wit of bruin brood(nie volgraan)

geen botter of margarine en ‘n koppie swart tee/koffie of vrugtesap.

**Daarna net goedgekeurde helder vloeistowwe.** Geen vaste kos of melk produkte nie.

Drink slegs goedgekeurde helder vloeistowwe vir middag en aand ete.

**Goedgekeurde helder vloeistowwe:** Water, swart tee/koffie - mag versoet wees, helder vrugtesap bv. Appel, druiwe, Litchie sap, Bovril drankies, helder hoender sop, Energie dranke (Energade, Powerade.Game) Rehidrate, Ginger Ale, Sprite, Groen / geel jellie sonder byvoegings, helder lekkers(sparklets). GEEN rooiwyn en oros, rooi & pers koeldrank toegelaat nie.

**VOORBEREIDING** - 3 SAKKIES PICOPREP

**Om 11h00**: Drink ’n glas water of helder vloeistof.

**Om 12h00**: Drink ‘n glas water of helder vloeistof

**Om 13h00**: Drink’n glas water of helder vloeistof.

**Om 14h00**: **Los een sakkie Picoprep op in 250ml warm water en roer tot helder.**

**Verkoel met ysblokkies en drink gevolg deur ‘n glas water.**

**Om 15h00**: Drink ‘n glas water of helder vloeistof

**Om 16h00**: Drink ‘n glas water of helder vloeistof

**Om 17h00**: **Los een sakkie Picoprep op soos voorheen en drink gevolg deur ‘n glas water.**

**Om 18h00:** Drink ‘n glas water of helder vloeistof

**Om** **19h00:** Drink ’n glas water of helder vloeistof

**Om** **20h00:** **Los een sakkie Picoprep op soos voorheen en drink gevolg deur ‘n glas water.**

**Hou aan om goedgekeurde vloeistowwe te drink tot slaaptyd.**

Staak inname van vloeistof 6 uur voor die prosedure. Klein slukkies water mag geneem word tot 4 uur voor die prosedure.

**U mag nie motor bestuur direk na die prosedure nie. Reël asb vervoer.**

Dis is voordelig om Quatroflora kapsules na die prosedure te neem om derm flora te herstel.

###### Kolonoskopie Oorsig en Aanvullende Prosedure Inligting

##### 

##### Lees asseblief voor die prosedure

##### Wat is ‘n Kolonoskopie?

‘ 'n Kolonoskopie is ‘n dag-kliniek prosedure waar die binnekant van die dikderm (kolon en rektum) ondersoek

word. ‘n Kolonoskopie word algemeen gebruik om ‘n diagnose te maak van gastro-intestinale simptome soos

rektale of intestinale bloeding of verandering in stoelgang gewoontes.

‘ 'n Kolonoskopie word ook aanbeveel vir individue sonder simptome om ondersoek te doen vir kolorektale

kanker of poliepe.

‘n Roetine kolonoskopie word aanbeveel vir persone ouer as 50 jaar en is noodsaaklik vir persone met ‘n

familie geskiedenis van kolonkanker of poliepe.

**Wat Gebeur voor ‘n Kolonoskopie?**

Om ‘n suksesvolle kolonoskopie te kan doen moet die kolon skoon wees sodat die geneesheer die kolonwand

duidelik kan sien.

Dit is dus baie belangrik dat u die instruksies vir kolon reiniging ‘n paar dae voor die prosedure lees en navolg.

Indien die voorbereiding nie streng gevolg is nie, is dit moontlik dat die kolonoskopie nie suksesvol afgehandel

kan word nie, en moet die prosedure, waarskynlik op u eie onkoste, herhaal word.

U mag moontlik irritasie van die vel rondom die anus ervaar as gevolg van los stoelgange.

Hierdie irritasie kan verlig word deur die volgende te doen:

* **Wend ‘n dun lagie Vaseline aan om die anus voor u PicoPrep drink en na elke stoelgang.**
* Vee af met watte wat in warm water geweek is eerder as om toiletpapier te gebruik.
* Sit in ‘n bad warm water, droog af met ‘n sagte lappie en wend Vaseline aan.

**Wat Gebeur tydens ‘n kolonoskopie?**

Die dokter gaan ‘n lang buigsame instrument in die rektum plaas en na die begin van die dikderm beweeg.

Indien nodig kan weefsel vir toetsing (biopsie) geneem word, en poliepe kan gesien en verwyder word.

‘ 'n Kolonoskopie kan akkurate diagnose en behandeling van kolorektale probleme toelaat sonder dat ‘n

groot operasie gedoen hoef te word. Die instrument word na elke prosedure gesteriliseer.

U sal op die linkersy lê en ‘n aarbuis (drip) sal ingesit word. ‘n Kalmeermiddel en pynstiller sal daardeur

toegedien word om u gedurende die prosedure te laat ontspan. U sal suurstof ontvang om ‘n normale

bloedsuurstof vlak te handhaaf en u lewensfunksies sal gemonitor word.

Die prosedure duur gemiddeld 20-40 minute en u sal toegelaat word om na die prosedure te rus tot u

heeltemal wakker is. Na die prosedure mag u effens ongemaklik en opgeblaas voel as gevolg van lug wat in u

kolon geblaas is om sigbaarheid in die derm te verbeter.

**Wat Gebeur na ‘n kolonoskopie?**

U sal in die herstelkamer bly vir waarneming tot u gereed is om ontslaan te word.

Krampe en winderigheid kan voor kom, maar dit is van korte duur.

As gevolg van sedasie sal u lomerig voel, en moet ‘n verantwoordelike persoon u huis toe neem**.**

U moet nie motor bestuur of swaar masjinerie hanteer vir die volgende 24 uur nie.

Vermy alkohol en neem ’n kurses **QuatroFlora** kapsules om intestinale flora te herstel.

U mag met ‘n normale dieët voortgaan na die kolonoskopie tensy anders deur u dokter aanbeveel.

Wag tot die dag na die kolonoskopie voor u met fisiese aktiwiteite soos oefening voortgaan.

Indien poliepe verwyder of ’n biopsie gedoen is, moet u aspirien en anti-inflammatoriese middels vir

2 weke vermy. Parasetamol bv. Panado mag geneem word indien nodig. As u anti-koagulante bv.

Warfarin of Plavix gebruik, sal u dokter aanbeveel wanneer dit veilig is om weer die medikasie te neem.

Effense rektale bloeding mag voor kom vir 1-2 dae na die prosedure as ‘n biopsie gedoen of poliepe verwyder is.

Indien u swaarder bloeding of bloedklonte ervaar, of as u erge abdominale pyn het, moet u dit onmiddelik

aanmeld. Indien u dokter nie beskikbaar is nie, moet u na die hospitaal waar die prosedure gedoen is, gaan.

© Beta Pharmaceuticals